România fără Justiţie 


Fiat justitia, ruat caelum! 


Destinul unui copil din vremea „democraţiei” românești 

„După ce am stat de vorbă cu acest copil, a rezultat textul de mai jos. 


Cum să încep?! Puteţi să mă sfătuiţi? Zi copile, aşa cum îţi vine, că am eu grijă să așez cuvintele. 


Sunt Mihai, am 14 ani, o să fac 15 și sunt în clasa a opta. 


Când aveam 2 ani, mami și tati au plecat la muncă-n Spania. Apoi în Germania, când nu au mai găsit de 
lucru în Spania. Eu am rămas cu bunicul și cu bunica, în Bucureşti. Pe la şase ani, bunicii mei au murit. 
Primul bunicul și după două luni, bunica Am plâns mult, pentru că erau oameni foarte buni. Preferau să 
se chinuie ei, dar să-mi ia mie mâncare şi haine. 


Mami a fost nevoită să se întoarcă la mine. ati ne trimitea bani. Așa am început clasa pregătitoare, şi 
școala. Mi-ar fi plăcut să joc fotbal, dar noi nu aveam bani de cheltuit pentru asta. Și nici în curtea școlii 
n-o puteam face cu băieții, pentru că a fost desființat terenul de fotbal. S-a construit o parcare mai mare. 
A rămas doar sala de sport, dar acolo se fac doar orele de la şcoală, pentru că sunt multe clase. 


Mami a lucrat ca vânzătoare la un magazin mic. Când s-a desființat, pentru că domnul acela i-a spus că 
nu-și mai permite să plătească nu știu ce şi nu se mai poate pe colaborare, mami a încercat să-și găsească 
altceva de muncă. Nu a reușit să-și găsească de lucru pentru şcoala care a făcut-o. O facultate de chimie. 
A lucrat apoi pe la un restaurant şi-mi aducea mâncare de acolo. 


Când eram în clasa a cincea, mami s-a îmbolnăvit de cancer. În șase luni, mami a plecat la bunicii mei. 
Adică a murit... Am stat închis în casă o lună... Era vacanţa de vară, dar parcă era iarnă sau toamnă! 
Adică, era rece şi umed. Imi era frig și nu mai suportam lumina și râsetele... 


Tati s-a întors. El mă creşte, dar este mai mult plecat, pentru că trebuie să lucreze. Tati nu are părinți, i-au 
murit când eu nu eram născut... 


Sunt clasa a opta acum. Să ştiţi că învăţ binişor, şi aşa nu am prieteni, pentru că eu sunt sărac și nu mă 
pot duce cu ei unde se duc... Eu învăţ atâta cât pot. Nu mereu înţeleg; la şcoală, mai ales pentru că 
doamnele nu prea ne predă. Ne spune să facem din carte, de la pagina... Dar, în manuale nu este 
explicată lecţia ca să poţi să înţelegi. Știu că majoritatea colegilor mei fac meditații... Și dacă le întreb, 
doamnele se supără. Oricum, acum la școală nu se mai ridică mâna. Pune doamna pe câte-un coleg de-al 
meu și rezolvă toată ora, un exercițiu sau două... 

Eu am un telefon mobil, dar este vechi. A fost al lui mami. Îl păstrez cu grijă să nu se strice. 


Ştiţi ce mă supără cel mai mult?! Că eu nu am cu cine să vorbesc. Şi ar fi atâtea... Colegii mei sunt foarte 
nervoși, îşi bat joc de toţi, dacă nu am bani mă strigă: “sclavule, te duci să ne iei, să ne cumperi...”! Sunt 
ei obraznici și cu doamnele, aşa că nu mă supăr că râd de mine şi mă umilesc. Ştiţi că ei fumează, beau, 

se bat, fac niște lucruri... Știți că unii au făcut... Că fetele simt imediat băieţii “fancy” cu bani! Băieții îşi 

zic coaie”, "vere”... Fetele-și zic “fă”, "panaramă”. De fapt, nu este nicio diferenţă între fete şi băieți... 


Şi ştiţi, uneori doamnele profesoare se prefac că nu văd, că nu aud nimic! Pentru că au avut probleme, 
după ce la o şedinţă cu părinții, unii au ameninţat-o pe diriga. Unul i-a spus să aibă grijă, că el lucrează 
undeva şi că dacă vrea o şi arestează! A doua zi, doamna ne-a spus la ora de dirigenţie că n-o mai 
interesează ce facem, că ea ar fi renunţat de pe acum la clasa noastră, dar oricum suntem pe final... 
Niciunui părinte nu i-a păsat! Nu i-au luat apărarea... Poate din acest motiv și alte doamne se poartă 
urât cu noi. Şi nu le pasă. Că nu este doar la noi la clasă. Este aşa la toate clasele... 

Ştiţi la ce mă mai gândesc uneori?! Că poate dacă ar mai fi trăit mama... 


P.S. Este unul dintre copiii furtunii sufletului meu, de care mă ocup. Furtunii îngropate adânc şi tainic la 
fiecare întâlnire și dezgropate după fiecare întâlnire..” 


Horaţiu Rădulescu 


22 comentarii la “Destinul unui copil din vremea 
„democraţiei' românești” 


Mihnea Trandafir pe martie 17, 2024 la 6:00 pm a spus: 

lar pe aceia care vor îndobitocirea, bestializarea și înapoierea omului, plus distrugerea drepturilor lui 
și a oricărei urme de rațiune și moralitate din om 

Aceştia trebuie, părerea mea, zdrobiți cu un pumn de fier 


Mihnea Trandafir pe martie 17, 2024 la 7:57 pm a spus: 
Intr-adevăr, nu asta libertatea şi nu astea s idealurile pentru care s a murit la revoluţie 


Snake pe martie 17, 2024 la 7:58 pm a spus: 
Răvășitoare poveste a unei lumi pierdute.... 


Mihnea Trandafir pe martie 17, 2024 la 7:59 pm a spus: 
Pur și simplu e promovată imoralitatea şi bestializarea 
Ori noi fix cu asta trebuie să ne batem 

Asta e plaga ce trebuie nimicită 


Snake pe martie 17, 2024 la 8:00 pm a spus: 
Cum, Mihnea? Fiecare poate face ceva în familia lui, dar mai este şcoala care distruge minţile, 
corporațţiile, statul, legile etc... 


Snake pe martie 17, 2024 la 8:01 pm a spus: 
Cine ar fi acel pumn de fier? 


Mihnea Trandafir pe martie 17, 2024 la 8:03 pm a spus: 
Nu e vorba de o persoană, ci de un mod de a acţiona, de avea o fire hotărâtă pentru dreptate și 
adevăr 


Mihnea Trandafir pe martie 17, 2024 la 8:06 pm a spus: 

Aceia care vor control asupra noastră se tem de noi 

Cei mai bogaţi oameni din lume, care nu se arată vreodată, se tem de noi fără să o arate 
Omenirea are în ea o putere incredibilă 

Si nu vorbesc ca un fanatic fraierit de misticism si religie 

Am descoperit prin gândire această putere și prin adâncă cugetare 

Este o forţă încă adormită, care așteaptă momentul când va fi trezită să acţioneze 


Mihnea Trandafir pe martie 17, 2024 la 8:10 pm a spus: 

De altfel, ştiu şi ce nu ne învaţă școala 

Multe lucruri le învăţăm singuri, fie pentru că nimeni nu li le spune, fie pentru că cine ni le spune, nu 
reuşeşte să atragă prin felul cum transmite informaţia înaintea noastră 


ioansperling pe martie 17, 2024 la 8:52 pm a spus: 


Trist si fara soluţie reală! 

Dar vine „tavalugul” curand si toate astea nu vor mai fi probleme, pentru multi nu vor mai fi nici-un 
fel de probleme! 

Snake pe martie 17, 2024 la 11:45 pm a spus: 

Cam da, loan. 


Snake pe martie 17, 2024 la 11:45 pm a spus: 
Şcoala = Indoctrinare. 


Snake pe martie 17, 2024 la 11:46 pm a spus: 
Deja e prea târziu, Mihnea. 


Snake pe martie 17, 2024 la 11:48 pm a spus: 
Dacă te aştepţi la unitate... greşeşti. Dacă am fi fost uniţi întru adevăr și dreptate NU ajungeam astfel 
de vremuri tulburi și bolnave! 


Mihnea Trandafir pe martie 17, 2024 la 11:55 pm a spus: 

De aceea spun, că sunt dintre „nebunii” care încă mai cred ca se poate 

Eu nu mi-am pierdut voinţa de a lupta 

Si nu contează timpul scurs, contează faptul ca măcar unul singur, dacă are în el putere, să aprindă în 
ceilalți care se tem speranţa și voinţa de viitor 


Mihnea Trandafir pe martie 17, 2024 la 11:56 pm a spus: 
Noi suntem obligaţi să mergem înainte şi să-i lepădăm dintre noi pe cei ce vor prin forță să ne tragă 
înapoi 


Mihnea Trandafir pe martie 18, 2024 la 12:00 am a spus: 
Oligarhia va învinge doar dacă ne predăm și astfel, îi cedăm puterea 
Ori fix asta nu trebuie să facem 


Mihnea Trandafir pe martie 18, 2024 la 12:52 am a spus: 

Atât mai am de spus, tot răul spre bine 

Şi de asta vom scăpa 

Dumneavostră credeţi că s-a terminat 

Eu cred că ce e mai rău nu va veni pentru omenire, ci pentru oligarhie 
Nişte chestii îmi spun asta 

Nu știu cât or fi de adevărate aceste chestii 

Însă în această lume divizată şi terorizată îndelung, trebuie să ştii şi să cunoști tot ce este posibil și 
imposibil 

Atât mai am de zis 

Vă urez o seară frumoasă! 


georgedamiana39cabc41d pe martie 18, 2024 la 9:04 am a spus: 
A SCRIS MIHNEA TRANDAFIR CAM TOT DECI RAMANE DOAR SA CONFIRM SI SA 
APRECIEZ AUTORUL ARTICOLULUI, „FACATORULUI DE BINE” 


Snake pe martie 18, 2024 la 9:42 am a spus: 
Așa să fie, Mihnea. Dar câteva generaţii sunt deja pierdute. 


Mihnea Trandafir pe martie 18, 2024 la 9:46 am a spus: 


Aceste generaţii vor trece prin răul ăsta ca prin urechile acului 

Acum le văd pe muchie de cuțit 

Dar va fi pentru toți o eliberare şi o ,„, evadare ” cum nu şi mai închipuia nimeni că poate fi 
Snake pe martie 19, 2024 la 12:52 am a spus: 

Eliberarea vine din conştiinţa fiecăruia. Dacă mă uit în jur....văd prea mulți obediențţi și alienaţi 
mintal. Nu am astfel de așteptări. 


Tema: Parament de WordPress.com. 


